A Tiute tauave o perofeta I le Feagaiga Fou
· I le Feagaiga Fou, o valo‘aga ua fa‘aalia o se meaalofa mai le Agaga Pa‘ia, lea na liligiina mai i le toatele (Roma 12:6). I totonu o se fa‘apotopotoga e tasi, e ono iai ni perofeta e to‘atele, e mana‘omia ai ona latou feauauai e tautala (1 Kori. 14:29-31).
· O ā matafaioi na fa‘atinoina e nei perofeta? (Faaa. 19:10; 1:1; Efe. 4:11-12; 1 Kori. 14:3; Galu. 15:32).
· Ia molimau atu ia Iesu O lana misiona autū o le taʻitaʻia lea o tagata ia Iesu.
· Ia valoia mai le lumanai . Sa latou valoia ni mea na tutupu ma fa‘aauau pea se‘ia o‘o mai i le taimi nei.
· Ia fausia . Ia fausia se ekalesia malosi e mafai ona tatalia osofa'iga a le fili
· Ia aoao . Ia fa‘ailoa le agasala, ina ia mafai ai e tagata ona salamō
· Ia faamafanafana. Sa auina atu Iuta ma Sila i ekalesia mo lenei fa‘amoemoega fa‘apitoa.
E     Perofeta o le Feagaiga Fou:
· Iesu, o le perofeta na valoia mai!
· Sa manatu tagata o lona vaitaimi o Iesu o se perofeta (Mata. 21:11; Mare. 6:15; Luka 7:16; Ioane 6:14). Na ia ta’ua o ia lava i lea tofiga (Mareko 6:4; Luka 13:33).
· Na fa‘ailoa patino mai e Peteru o Iesu o le Perofeta/Mesia lea na valo‘ia mai e Mose ma isi perofeta (Teut 18:15; Gal 3:18-26).
· Ae e leʻi tusia e Iesu le Upu a le Atua, a o Ia lava o le Upu (Ioane 1:1). E lē na o Ia o “se malamalama e susulu i le mea pogisa,” e pei o isi perofeta, ae o Ia o LE MALAMALAMA (2 Pet 1:19; Ioa 1:9; 8:12). E lē na o Ia o “se malamalama e susulu i le mea pogisa,” e pei o isi perofeta, ae o Ia o LE MALAMALAMA (2 Pet 1:19; Ioa 1:9; 8:12).
· E sili atu lana galuega nai lo perofeta uma. Na o Iesu lava e mafai ona foa’ia maia le ola e fa'avavau mo i tatou uma, e ala i lona soifua, maliu, ma lona toe tū mai i le oti.
· O aposetolo ma perofeta
· O aposetolo ma perofeta o le Feagaiga Fou e iai uiga e tutusa ai:
(1) O i latou o tagata na auina atu (Lk. 11:49)
(2) Na faameaalofaina i latou e taitai le ai ekalesia (1 Kor. 12:28-29; Efe. 4:11-12)
(3) O i latou na faaaogaina e faavae ai le ekalesia (Efe. 2:20)
(4) Na o latou maua faaaliga (Efe. 3:5)
(5) Latou te fiafia i le faamasinotonu (Faaa. 18:20)
· Pe a ta'ua fa'atasi, e muamua atu aposetolo nai lo perofeta (vagana ai i le Luka 11:49). Ua fa'atusatusa e Peteru aposetolo i perofeta o aso anamua (2 Peteru 3:2).
· Na tofia faapitoa aposetolo e Iesu lava ia ina ia avea ma molimau i lona toetū mai (Galuega 10:40-41).
· To‘atele isi perofeta o loo ta‘ua i le Feagaiga Fou, o nisi o i latou ua ta‘ua io latou igoa: o Panapa, Simona, Lukio, Manaena, Saulo (aposetolo), Iuta, Sila, ma Akapo (Galuega 11:27; 13:1; 15:32; 19:6-7; 21:10).
· Perofeta Tamaitai.
· E nao Ana lava le perofeta fafine o loo ta'ua i lona igoa i le Feagaiga Fou,  “na ia faailoa mai le tama-itiiti [o Iesu] ia i latou uma sa faatalitali atu i le togiolaina o Ierusalema” (Luka 2:36-38).
· O afafine e to‘afā o Filipo le faievagalia, na maua fo‘i le meaalofa o valo‘aga (Galuega 21:8-9).
· I le ma lea, o loo ta’ua o valoaga o se meaalofa masani, e mafai ona maua e tamaitai fa’apea fo’i ali’i (1 Kori. 11:4-5).
· Na valoia muamua e Ioelu o le a galue le Agaga Paia ina ia perofeta ane atalii, afafine, toeaiina, alii talavou, auauna tane, ma auauna fafine (Ioelu 2:28-29).

· O e na galulue faatasi ma Paulo
· E fa‘aopoopo i aposetolo, perofeta, ma perofeta fafine, o lo‘o ta‘ua fo‘i nisi o ē na fesoasoani iā ​​Paulo—e pei o Sila ma Panapa—o ē sa iai le meaalofa faaperofeta:
(1) TIMOTEO: O lona valaauina i le galuega na valoia (1 Tim. 1:18). Sa ia tusia fa‘atasi ma Paulo tusi nei: 2 Korinito (2 Kor. 1:1); Filipi (Fili. 1:1); Kolose (Kolo. 1:1); 1 Tesalonia (1 Tesa. 1:1); 2 Tesalonia (2 Tesa. 1:1); fa‘apea fo‘i ma Filemoni (File. 1:1).
(2) TITO: Na ia fa‘atinoina galuega eseese fa‘aperofeta, e pei o le fesoasoani i le tupu  fa‘aleagaga o tagata o le ekalesia (2 Kori. 8:6); o le fa‘amalosi‘au (Tito 2:6, 9, 15); fa‘apea fo‘i ma le fa‘amafanafana atu. (2 Kori. 7:13)
· Perofeta Pepelo
· Na lapatai mai Iesu o le a tula’i mai perofeta pepelo, o e na ia ta’ua o “luko fe’ai” (Mata. 24:24; 7:15). O nei perofeta pepelo na amata ona alia’e mai e oo lava i totonu o le ekalesia i lona amataga (1 Ioa. 4:1).
· Na lapata‘i atu Paulo i toeaina o Efeso e fa‘apea, o le a tula‘i mai i totonu ia i latou ni “luko fe‘ai” (Galuega 20:29). Na ia lapata‘i fo‘i i tagata Korinito e uiga i le iai o ni “aposetolo pepelo” (2 Korinito 11:13).
· O le valoaga moni e ogatasi ma le Afioga a le Atua, e faasino atu ia Keriso, ma fausia ai le ekalesia; a o perofeta pepelo e faalauiloa aʻoaʻoga e mafua ai fevaevaeaʻiga ma saili ai le manuia mo i latou lava.
· Ua vala'auina i tatou o ē talitonu ina ia iloilo perofeta, ma ia mautinoa o a latou fe'au uma e ōgatasi ma Tusitusiga Paia, ma e ogatotonu iā Keriso.
· O le puipuiga mautinoa mai perofeta pepelo (fa‘apea le malosi leaga o loo faaoso i latou), o le fa‘auupegaina lea i le ofutau ua saunia e le Atua mo i tatou (Efe. 6:10-18).
FAAOPOPOGA: O FAAVAE AUTU O LE GALUEGA A ELENA UAITA
Sa iai ni itu taua se lua i le galuega a Elena G. Uaita: o le ta‘ita‘iina lea o tagata ia Iesu, ma le fa‘asino atu o latou mafaufau i le Tusi Pa‘ia.
AUTU MUAMUA: IESU
Ina ua mae‘a le fono tele i le 1888, ma fesiligia ai e uiga i mataupu na talanoaina, sa ia tali atu: “Ua silia ma le 45 tausaga o o‘u fa‘aalia atu ia te outou—o uiga matagofie ma le lē mafaatusalia o Keriso”  (Sermons and Talks, vol. 1, p. 116) .
AUTU LONA LUA: O LE TUSI PAIA
E le’i fa’apea mai lava Elena e sili atu ana tusitusiga nai lo le Tusi Paia, ae sa ia fautuaina ina ia iloiloina i le Tusi Paia. I lona tulaga o se avefe’au, sa ia faasoa ai o se “malamalama la’ititi” e ta’ita’ia tagata i le “malamalama tele,” o le Tusi Paia lea (Selected Messages, vol. 3, itulau 29).
